ddrg/super_eurlex huggingface dataset:
Euroopa Liidu Teataja L 358 , 31/12/2002 Lk 0119 - 0119



Komisjoni määrus (EÜ) nr 2381/2002, 30. detsember 2002, millega muudetakse määrust (EÜ) nr 2342/1999, millega kehtestatakse veise- ja vasikalihaturu ühist korraldust käsitleva nõukogu määruse (EÜ) nr 1254/1999 üksikasjalikud rakenduseeskirjad lisatasukavade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 2345/2001, [2] eriti selle artikli 6 lõiget 7 ja artikli 10 lõiget 3, ning arvestades järgmist: (1) Komisjoni määruses (EÜ) nr 2342/1999, [3] viimati muudetud määrusega (EÜ) nr 1830/2002, [4] sätestatakse ammlehmade eest makstava lisatasu puhul loomade arvu ümardamise reegel mullikate minimaalse ja maksimaalse arvu väljaarvutamiseks protsendina. Kõnelause reegli kohaldamisel on ebasoodsas olukorras tootjad, kelle suhtes kohaldatakse 2003. aastal määruse (EÜ) nr 1254/1999 artiklis 10 sätestatud korda. Seepärast tuleks kõikide tootjate võrdse kohtlemise tagamiseks selgitada kõnealuse reegli kohaldamist asjaomase ajavahemiku jooksul, et määrata kindlaks mullikate arv, kui lisatasu taotlus hõlmab kahte looma. (2) Seepärast tuleks määrust (EÜ) nr 2342/1999 vastavalt muuta. (3) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2342/1999 artiklile 29a lisatakse järgmine lõik: "Olenemata esimesest lõigust, kui määruse (EÜ) nr 1254/1999 artiklis 10 sätestatud korra kohaldamisel 2003. aastal hõlmab lisatasu taotlus kahte looma, määratakse lisatasu tingimustele vastavate mullikate arvuks üks." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. detsember 2002 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 315, 1.12.2001, lk 29. [3] EÜT L 281, 4.11.1999, lk 30. [4] EÜT L 277, 15.10.2002, lk 15. --------------------------------------------------
Euroopa Liidu Teataja L 299 , 01/11/2002 Lk 0017 - 0017



Komisjoni määrus (EÜ) nr 1947/2002, 31. oktoober 2002, millega muudetakse määrust (EÜ) nr 3223/94 puu- ja köögivilja impordikorra üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud määrusega (EÜ) nr 545/2002, [2] eriti selle artikli 32 lõiget 5, ning arvestades järgmist: (1) Belgia ja Itaalia ametiasutused on teavitanud komisjoni, et Antverpen ja Bologna ei ole enam puu- ja köögivilja puhul tüüpilised imporditurud. Seepärast tuleks need komisjoni määruse (EÜ) nr 3223/94 [3] (viimati muudetud määrusega (EÜ) nr 453/2002 [4]) artikli 3 lõikes 1 esitatud loetelust välja jätta. (2) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 3223/94 artikli 3 lõiget 1 muudetakse järgmiselt. 1. Esimene taane asendatakse järgmise tekstiga: "— Belgia Kuningriik ja Luksemburgi Suurhertsogiriik: Brüssel,". 2. Kaheksas taane asendatakse järgmise tekstiga: "— Itaalia Vabariik: Milano,". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. oktoober 2002 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 84, 28.3.2002, lk 1. [3] EÜT L 337, 24.12.1994, lk 66. [4] EÜT L 72, 14.3.2002, lk 9. --------------------------------------------------
Komisjoni määrus (EÜ) nr 1315/2002,

19. juuli 2002,

millega muudetakse määrust (EÜ) nr 1623/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad turumehhanismide osas

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 2585/2000, [2] eriti selle artiklit 33,

ning arvestades järgmist:

(1) Komisjoni määruse (EÜ) nr 1623/2000 [3] (viimati muudetud määrusega (EÜ) nr 420/2002 [4]) artikliga 63 nähakse muude üksikasjalike eeskirjade hulgas ette ka toodete piiritustehasesse tarnimise kuupäevad.

(2) Kui Portugalis võtab sekkumisamet eri destilleerimistest üle toodetud alkoholi, tarnivad piiritustehased tooted sekkumisametile, mis ladustab seda oma hallatavates ruumides. Ühendus müüb seejärel selle ladustatud alkoholi pakkumismenetluse teel.

(3) Viimasel ajal ei olnud võimalik pakkumismenetlusi korraldada ning sekkumisameti laoruumid on praegu täiesti täis. Kuna Portugali sekkumisamet ei ole veel olnud valmis uusi ruume organiseerima, lasi ta seega piiritustehastel ladustada alkoholi enda ruumides. Piiritustehased on selle tulemusel järk-järgult saavutanud oma ladustusvõimsuse piiri ning ei suuda vastu võtta kõiki veine, mida tootjad peavad destilleerimiseks tarnima vastavalt komisjoni määruse (EÜ) nr 378/2002 [5] artiklile 1.

(4) Seepärast tuleb Portugalis tarneperioodi pikendada nii, et kavandatud tegevused saab lõpetada ning ettevõtjaid ei karistada pärast 30. juunit tehtud tarnete eest. Tarnete jätkamise lubamine on soovitatav, et vältida tarnete ulatumist järgmisesse veiniaastasse.

(5) Seda muudatust tuleb seepärast kohaldada tagasiulatuvalt alates 1. juulist 2002. See tagasiulatuvus ei piira ettevõtjate õiguspäraseid ootusi, kuna see on ette nähtud üksnes tarneperioodi pikendamiseks.

(6) Käesoleva määrusega ettenähtud meetmed on kooskõlas veinituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 1623/2000 artikli 63 lõikele 9 lisatakse järgmine lõik:

"2001/02. turustusaastal võib määruse (EÜ) nr 378/2002 artikli 1 alusel Portugaliga sõlmitud lepingutes loetletud veine tarnida destilleerimiseks 31. juulini 2002."

.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 1. juulist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. juuli 2002

Komisjoni nimel

komisjoni liige

Franz Fischler

[1] EÜT L 179, 14.7.1999, lk 1.

[2] EÜT L 345, 29.12.2001, lk 10.

[3] EÜT L 194, 31.7.2000, lk 45.

[4] EÜT L 112, 27.4.2002, lk 3.

[5] EÜT L 60, 1.3.2002, lk 22.

--------------------------------------------------
Euroopa Liidu Teataja L 274 , 11/10/2002 Lk 0021 - 0021



Komisjoni määrus (EÜ) nr 1802/2002, 10. oktoober 2002, millega parandatakse määrust (EÜ) nr 1282/2002, millega muudetakse nõukogu direktiivi 92/65/EMÜ (milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A lisa I punktis osutatud ühenduse erieeskirjades sätestatud loomatervishoiunõudeid, ning nende impordiks ühendusse) lisasid (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A lisa I punktis osutatud ühenduse erieeskirjades sätestatud loomatervishoiunõudeid, ning nende impordiks ühendusse, [1] viimati muudetud komisjoni otsusega (EÜ) nr 1282/2002, [2] eriti selle artiklit 22, ning arvestades järgmist: (1) Määrus (EÜ) nr 1282/2002 direktiivi 92/65/EMÜ muutmiseks võeti vastu 15. juulil 2002. (2) Muudetud sätete kõikides liikmesriikides rakendamiseks vajaliku ajavahemiku tagamiseks oleks pidanud sätestama määruse (EÜ) nr 1282/2002 kohaldamiskuupäeva. (3) Kõnealust kuupäeva kehtestav säte jäi vastuvõtmismenetluse käigus kõrvale. (4) Seepärast tuleks määrust (EÜ) nr 1282/2002 vastavalt muuta. (5) On vajalik, et parandus jõustuks alates määruse (EÜ) nr 1282/2002 jõustumise kuupäevast. (6) Käesoleva määrusega ettenähtud meetmed on kooskõlas alalise toiduahela ja loomade tervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1282/2002 artiklile 2 lisatakse lõige 2: "Käesolevat määrust kohaldatakse alates 1. märtsist 2003." Artikkel 2 Käesolev määrus jõustub Euroopa Ühenduste Teatajas avaldamise päeval. Seda kohaldatakse alates 5. augustist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. oktoober 2002 Komisjoni nimel komisjoni liige David Byrne [1] EÜT L 268, 14.9.1992, lk 54. [2] EÜT L 187, 16.7.2002, lk 3. --------------------------------------------------
Euroopa Liidu Teataja L 297 , 31/10/2002 Lk 0006 - 0006



Komisjoni määrus (EÜ) nr 1938/2002, 30. oktoober 2002, millega muudetakse määrust (EMÜ) nr 2273/93, millega määratakse kindlaks teravilja sekkumiskeskused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud komisjoni määrusega (EÜ) nr 1666/2000, [2] eriti selle artiklit 5, ning arvestades järgmist: (1) Sekkumiskeskused on määratud kindlaks komisjoni määruse (EMÜ) nr 2273/93 [3] (viimati muudetud määrusega (EÜ) nr 1792/2001 [4]) lisas. Mõni liikmesriik on nõudnud mõne keskuse osas muudatusi. (2) Määrust (EMÜ) nr 2273/93 tuleks vastavalt muuta. (3) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2273/93 lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. oktoober 2002 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 193, 29.7.2000, lk 1. [3] EÜT L 207, 18.8.1993, lk 1. [4] EÜT L 243, 13.9.2001, lk 25. -------------------------------------------------- LISA Määruse (EMÜ) nr 2273/93 lisa muudetakse järgmiselt. 1. Jaos "BUNDESREPUBLIK DEUTSCHLAND – Brandenburg" nimetatakse keskus "Fürstenwalde-Finow" ümber keskuseks "Fürstenwalde". 2. Jaos "UNITED KINGDOM" asendatakse keskus "Locharbriggs" keskusega "Henstridge". --------------------------------------------------
Euroopa Liidu Teataja L 358 , 31/12/2002 Lk 0120 - 0121



Komisjoni määrus (EÜ) nr 2382/2002, 30. detsember 2002, millega muudetakse määrust (EMÜ) nr 94/92 (üksikasjalike rakenduseeskirjade kohta, mis käsitlevad määruses (EMÜ) nr 2092/91 sätestatud importimise korda kolmandatest riikidest) (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandussaaduste ja toiduainete puhul sellele viitavate märgiste kohta, [1] viimati muudetud komisjoni määrusega (EÜ) nr 473/2002, [2] eriti selle artikli 11 lõiget 1, ning arvestades järgmist: (1) Komisjoni määruse (EMÜ) nr 94/92 [3] (viimati muudetud määrusega (EÜ) nr 1162/2002) [4] lisas on esitatud määruse (EMÜ) nr 2092/91 artikli 11 lõikega 1 ettenähtud nimekiri, millesse on kantud kolmandad riigid, kelle territooriumilt teatavad mahepõllundusmeetodil saadud põllumajandustooted peavad pärinema, et neid võiks turustada ühenduse piires. Kõnesolev nimekiri on koostatud määruse (EMÜ) nr 2092/91 artikli 11 lõike 2 kohaselt. (2) Määruse (EMÜ) nr 2092/91 artikli 11 lõikes 1 ettenähtud nimekirjas oleku tähtaeg lõpeb Šveitsil 31. detsembril 2002. Argentina, Austraalia, Tšehhi Vabariigi, Ungari ja Iisraeli nimekirjas oleku tähtaeg lõpeb 30. juunil 2003. Kaubandushäirete ärahoidmiseks on vaja kõnealuste riikide nimekirjas olekut pikendada. (3) Asjaomased kolmandad riigid on esitanud komisjonile vajaliku teabe nõukogu määrusega (EMÜ) nr 2092/91 sätestatud eeskirjadega samaväärsete eeskirjade rakendamise kohta. Peale selle on komisjon nende rakendamisetulemuslikkust kontrollinud kõnealustes kolmandates riikides toimunud kohapealsetel kontrollimistel. (4) Ungari asutused on komisjonile teatanud, et üks inspekteeriv ja sertifikaate väljastav asutus on oma tegevuse Ungaris lõpetanud. Seetõttu tuleks kõnesoleva asutuse nimi määruse (EMÜ) nr 94/92 lisast välja jätta. (5) Seega tuleks määrust (EMÜ) nr 94/92 vastavalt muuta. (6) Käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 94/92 lisa muudetakse vastavalt käesoleva määruse lisale. Artikkel 2 Käesolev määrus jõustub 1. jaanuaril 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. detsember 2002 Komisjoni nimel komisjoni liige Franz Fischler [1] EÜT L 198, 22.7.1991, lk 1. [2] EÜT L 75, 16.3.2002, lk 21. [3] EÜT L 11, 17.1.1992, lk 14. [4] EÜT L 170, 29.6.2002, lk 44. -------------------------------------------------- LISA Määruse (EMÜ) nr 94/92 lisa muudetakse järgmiselt: 1. Punkti 5 Argentina, Austraalia, Tšehhi Vabariigi, Ungari, Iisraeli ja Šveitsiga seotud tekst asendatakse järgmisega: Nimekirjas oleku tähtaeg = 30.6.2008" 2. Ungariga seotud tekstis tehakse järgmised muudatused: - punktist 3 jäetakse välja sõnad "ja SKAL", - punktist 4 jäetakse välja sõnad "ja SKAL (amet Ungaris)". --------------------------------------------------
Euroopa Liidu Teataja L 317 , 21/11/2002 Lk 0020 - 0021



Komisjoni määrus (EÜ) nr 2060/2002, 20. november 2002, millega muudetakse määrust (EÜ) nr 2019/94 seoses maisitärklise tootmisjääkide Ameerika Ühendriikidest importimiseks vajalike litsentsidega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1666/2000, [2] eriti selle artikli 9 lõiget 2, ning arvestades järgmist: (1) Komisjoni 2. augusti 1994. aasta määruses (EÜ) nr 2019/94 maisitärklise tootmisjääkide impordi kohta Ameerika Ühendriikidest, [3] muudetud määrusega (EÜ) nr 396/96, [4] sätestatakse erisätted, et tagada imporditud toodete vastavus kokkulepitud tariifimääratlusega. Nimetatud sätted hõlmavad Ameerika Ühendriikide märgjahvatustööstuse sertifikaati. (2) Sertifikaadi väljastamise eest vastutav asutus on muutunud. Sertifikaadil olevat nime ja aadressi tuleks seetõttu muuta. Samuti tuleks sertifikaadile lisada viide selle väljaandmise kuupäeva kohta. (3) Tuleb ette näha üleminekuaeg, mille jooksul võib enne käesoleva määruse jõustumist väljastatud sertifikaate kasutada. (4) Seepärast tuleb määrust (EÜ) nr 2019/94 muuta. (5) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2019/94 lisas asendatakse näidis "Vastavussertifikaat" käesoleva määruse lisa näidisega. Artikkel 2 Kooskõlas määrusega (EÜ) nr 2019/94 enne käesoleva määruse jõustumise tähtaega väljastatud sertifikaadid jäävad kehtima. Käesolev määrus jõustub kümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. november 2002 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 193, 29.7.2000, lk 1. [3] EÜT L 203, 6.8.1994, lk 5. [4] EÜT L 54, 5.3.1996, lk 22. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA +++++ TIFF +++++ --------------------------------------------------
Euroopa Liidu Teataja L 077 , 20/03/2002 Lk 0007 - 0007



Komisjoni määrus (EÜ) nr 493/2002, 19. märts 2002, millega muudetakse teatavate toodete koondnomenklatuuri koodide osas nõukogu määrust (EMÜ) nr 2771/75 munaturu ühise korralduse kohta ja nõukogu määrust (EMÜ) nr 2777/75 kodulinnulihaturu ühise korralduse kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [1] viimati muudetud määrusega (EÜ) nr 3290/94, [2] eriti selle artikli 2 lõiget 1, ning arvestades järgmist: (1) Komisjoni 6. augusti 2001. aasta määrusega (EÜ) nr 2031/2001, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa, [3] muudetakse teatavate toodete koondnomenklatuuri. (2) Seepärast tuleks muuta nõukogu 29. oktoobri 1975. aasta määruse (EMÜ) nr 2771/75 (munaturu ühise korralduse kohta, [4] viimati muudetud komisjoni määrusega (EÜ) nr 1516/96 [5]) I lisa ja nõukogu 29. oktoobri 1975. aasta määruse (EMÜ) nr 2777/75 (kodulinnulihaturu ühise korralduse kohta, [6] viimati muudetud komisjoni määrusega (EÜ) nr 2916/95 [7]) artikli 1 lõiget 1. (3) Kõnealuseid muudatusi tuleks kohaldada alates määruse (EÜ) nr 2031/2001 kohaldamiskuupäevast. (4) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2771/75 I lisas asendatakse rida: "190530 | — Magusad küpsised; vahvlid ja lehtvahvlid" | järgmisega: "190531 | — Magusad küpsised" | ja "190532 | — Vahvlid ja lehtvahvlid." | Artikkel 2 Määruse (EMÜ) nr 2777/75 artikli 1 lõikes 1 asendatakse CN-koodid 02109071 ja 02109079 CN-koodidega 02109971 ja 02109979. Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. märts 2002 Komisjoni nimel komisjoni liige Franz Fischler [1] EÜT L 34, 9.2.1979, lk 2. [2] EÜT L 349, 31.12.1994, lk 105. [3] EÜT L 279, 23.10.2001, lk 1. [4] EÜT L 282, 1.11.1975, lk 49. [5] EÜT L 189, 30.7.1996, lk 99. [6] EÜT L 282, 1.11.1975, lk 77. [7] EÜT L 305, 19.12.1995, lk 49. --------------------------------------------------
KOMISJONI MÄÄRUS (EÜ) nr 1164/2002,

28. juuni 2002,

millega muudetakse määrust (EÜ) nr 1646/2001 seoses kohandusabi ja täiendava põhitoetuse summade kehtestamisega suhkrurafineerimistööstuse jaoks turustusaastateks 2002/2003-2005/2006

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta,1 muudetud komisjoni määrusega (EÜ) nr 680/2002,2 eriti selle artikli 38 lõiget 6,

ning arvestades järgmist:

(1) Määruse (EÜ) nr 1260/2001 artikli 38 lõigetes 1 ja 3 sätestatakse, et turustusaastatel 2001/2002-2005/2006 antakse kohandusabi sekkumismeetmena ühenduse soodustoorsuhkru rafineerimistööstusele ja täiendavat põhitoetust Prantsuse ülemeredepartemangudes toodetud toor-roosuhkru eest.

(2) Artikli 38 lõikes 4 sätestatakse, et kohandusabi ja täiendavat toetust võib kohandada, et võtta arvesse suhkrusektori majandussuundumusi, eelkõige valge peedisuhkru tootmise ja toor roosuhkru rafineerimise norme. 2000/2001. ja eelnevateks turustusaastateks määrati kohandusabi ja põhitoetus kindlaks muuhulgas kohaldatava laomaksu põhjal. 2001/2002. turustusaastal tühistati laokulude tagatissüsteem ja kõnealune abi kehtestati eeldusel, et eespool nimetatud süsteemi tühistamine ei ole mõjutanud tootmis- ja rafineerimisnormi vahelist tasakaalu; selline kord jääb kehtima kuni nende kahe sektori majandusarengu uuringuni, et eelkõige kinnitada, kas nende kahe normi areng tagab kohandusabi ja täiendava abi maksmise jätkumise.

(3) Tehtud analüüside põhjal võib järeldada, et rafineerimistööstusele tuleb jätkata abi andmist, et säilitada valge peedisuhkru tootmise tasakaal ajavahemikul, mille jaoks suhkrusektori hinnad on kehtestatud, s.t turustusaastatel 2002/2003-2005/2006. 2001/2002. turustusaastaks kehtestatud abi määr vastab olukorra arengule, eelkõige pärast laokulude tagatissüsteemi kaotamist.

(4) Suhkruturu korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1646/2001 artikkel 3 asendatakse järgmisega.

"Artikkel 3

1. Määruse (EÜ) nr 1260/2001 artikli 38 lõigetes 1 ja 3 osutatud kohandusabi ja täiendava põhitoetuse suuruseks määratakse turustusaastateks 2002/2003-2005/2006 artikli 38 lõikes 4 osutatud kohanduse tulemusel 2,92 eurot 100 kg suhkru kohta, väljendatud valge suhkruna.

2. Seda summat võib kohandada vastavalt määruse (EÜ) nr 1260/2001 artikli 38 lõikele 4, kui enne mõne kõnealuse turustusaasta algust valitsevad majanduslikud tingimused, eriti interssimäär, erinevad oluliselt majanduslikest tingimustest summa esmakordse kehtestamise ajal."

Artikkel 2

Käesolev määrus jõustub Euroopa Ühenduste Teatajas avaldamise päeval.

Seda kohaldatakse 1. juulist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 28. juuni 2002

Komisjoni nimel

komisjoni liige

Franz FISCHLER

1 EÜT L 178, 30.6.2001, lk 1.

2 EÜT L 104, 20.4.2002, lk 26.
Euroopa Liidu Teataja L 358 , 31/12/2002 Lk 0117 - 0118



Komisjoni määrus (EÜ) nr 2380/2002, 30. detsember 2002, millega muudetakse määrust (EÜ) nr 883/2001, milles sätestatakse nõukogu määruse (EÜ) nr 1493/1999 üksikasjalikud rakenduseeskirjad kolmandate riikidega toimuva veinisektori toodetega kauplemise osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 2585/2001, [2] eriti selle artikli 68 lõiget 3, ning arvestades järgmist: (1) Komisjoni määruse (EÜ) nr 883/2001 [3] (viimati muudetud määrusega (EÜ) nr 1574/2002 [4]) artikli 22 lõike 2 punktis c sätestatakse, et kõnealuse määruse artiklis 20 sätestatud tõendit ja analüüsiaruannet ei ole vaja esitada kuni viieliitristes mahutites oleva veini ja viinamarjamahla puhul, mis on pärit ja mis tuleb kolmandatest riikidest, mille aastane import ühendusse on alla 1000 hektoliitri. Kavandatakse väikeste koguste importi Indoneesiast ja Taist. Seepärast tuleks kõnealused kaks riiki lisada määruse (EÜ) nr 883/2001 VI lisas esitatud loetellu. (2) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 883/2001 VI lisa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. detsember 2002 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] EÜT L 345, 29.12.2001, lk 10. [3] EÜT L 128, 10.5.2001, lk 1. [4] EÜT L 235, 3.9.2002, lk 10. -------------------------------------------------- LISA " VI LISA Artiklis 22 osutatud riikide loetelu - Iraan - Liibanon - Hiina Rahvavabariik - Taiwan - India - Boliivia - San Marino Vabariik - Tai - Indoneesia " --------------------------------------------------